Det var Hobros anfører, Mikkel Pedersen, der scorede kampens eneste mål allerede i første halvleg. Målet blev scoret på et flot oplæg fra banens bedste spiller, Don Deedson, og det var ikke det eneste flotte oplæg, han lavede under dagens kamp. Hobro kunne nemlig have lukket kampen lige før pausen, da Deedson igen lagde op til en kæmpe chance, som Oliver Klitten misbrugte på det skammeligste. Vendsyssel FF havde også et par chancer, men det blev bare aldrig til mere end det. Ronni Schwartz var direkte uheldig i starten af anden halvleg, da han fik to chancer for at udligne. Frisparket røg direkte i muren, men på riposten fik plaffeministeren en ny chance. Den prellede dog af på stolpen, og tættere på kom Vendsyssel ikke. Hobro havde også hen mod slutningen et forsøg på træværket på et frispark fra Muamer Brajanec. Frisparket gav rødt kort til hjemmeholdets anfører, Xandro Schenk, for at trække i nødbremsen. I de døende minutter var Vendsyssels målmand, Lukas Jonsson gået med frem på et hjørnespark, hvor han udviste flot boldteknik. Dog røg hans hans flugter røg langt over mål. Kort tid efter kunne Hobro fejre sejren med de næsten 100 fans, der var taget med til Hjørring. Fansene skabte en fantastisk stemning under hele kampen hvorimod man i modsatte ende kunne tælle hjmmeholdets fans på en hånd. Spørgsmålet er, om de allerede har set skriften på væggen for det tidligere Superligahold. Med 1-0 sejren over Vendsyssel FF på udebane sikrede Hobro sig næsten overlevelse i nedrykningsspillet fra 1. division. Nu er der kun fem spillerunder tilbage og hele 8 point ned til en nedrykningsplads, så den burde være hjemme. Hvis Vendsyssel FF taber til Jammerbugt FC i næste runde, så kan det tidligere superligamandskab for alvor mærke nedrykningsspøgelset komme nærmere.

Opsummering:
Med Hobros 1-0 sejr over Vendsyssel FF lørdag eftermiddag kom klubben et skridt nærmere overlevelsen i nedrykningsspillet.